recursal/SuperWikiNEXT-32B huggingface dataset:
**ארל ג'רוד "אי. ג'יי." רולנד** (באנגלית: **Earl Jerrod "E.J." Rowland**; נולד ב-18 במאי 1983) הוא כדורסלן אמריקאי-בולגרי המשחק בעמדת הרכז בגליבצה.

קריירה
------

### קריירת מכללות

את קריירת המכללות שלו החל באוניברסיטת המדינה של קליפורניה, דומינגז הילס בשנים 2001–2002. לאחר שנת משחק בקבוצה עבר למכללת הארטנל. בעונת משחק יחידה בקבוצה, הוביל אותה בנקודות, אסיסטים, חטיפות ואחוז קליעות מהעונשין, והיה לשחקן השנה של קואסט קונפרנס (אנ') ולחבר חמישיות כל-מדינתיות שונות. הוא סיים את קריירת המכללות שלו בשנתיים של משחק במכללת סנט מרי; היו אלו שנתיים מוצלחות עבורו, והוא הוביל את הקבוצה באסיסטים בשתי השנים. הוצג כ"ראוי לציון" בחמישיות ליגת הווסט קואסט (אנ') באותה שנה.

### קריירה מקצוענית

את הקריירה המקצוענית שלו החל רולנד בפלורידה פליים מליגת הפיתוח של ה-NBA, ולאחר תקופת משחק קצרה בקבוצה עבר לבארונס ריגה הלטבית. את עונת 2006/2007 העביר באוסטרליה לפני שעבר לארטלנד דראגונס מהבונדסליגה בכדורסל ב-2007. בעונת 2008/2009 היו ממוצעיו 13.6 נקודות ו-3.4 אסיסטים למשחק בטלקום בון. הוא עזר לקבוצה להעפיל לגמר הליגה בשנה השנייה ברציפות.

ביולי 2011 חתם על חוזה לשנה אחת באוניקאחה מאלגה הספרדית. לאחר עונה מוצלחת שלו ושל הקבוצה, השאילה אותו אוניקאחה לאלופת לטביה, ואף ריגה. בריגה הייתה זו עונת הפריצה של אי ג'יי רולנד, והוא הוביל את הקבוצה לעונה מוצלחת שבה זכה במספר פרסים אישיים. לאחר עונה זו עבר לטורקיה וחתם על חוזה בבאנוויט. ב-7 בינואר 2015, במהלך משחק ביורוקאפ נגד בודוצ'נוסט פודגוריצה, היה מעורב באירוע. שתי דקות לסיום המשחק פרץ אוהד מונטנגרי למגרש כדי להכות את סמי מחייה מבאנוויט, וכתוצאה מכך חבט רולנד באוהד בעוצמה רבה. לאחר סיום הקטטה הרחיקו השופטים את רולנד מן המשחק. הליגה קנסה את רולנד על חלקו באירוע ב-30,000 אירו.

באוגוסט 2015 חתם רולנד על חוזה לעונה בהפועל ירושלים עם אופציה לעונה נוספת. רולנד היה שחקן מפתח וממוצעיו בישראל היו 11 נק', 3 ריב' ו-3.9 אס' למשחק. ב-2 ביולי הודיעה לו הפועל ירושלים שלא תממש עליו את האופציה לעונה נוספת. ב-23 באוגוסט 2016 חתם בחימקי מוסקבה לעונת 2016/2017. ב-17 ביולי 2017 חתם רולנד באסקשהיר הטורקית. ב-1 בפברואר 2019 חתם בפואנלברדה הספרדית. ב-1 במרץ 2021 חתם בשמידור טהראן האיראנית. באפריל 2022 חתם שוב בהפועל ירושלים. ביולי 2022 חתם רולנד במכבי תל אביב בתור שחקן אימונים. ב-17 באוקטובר 2022 חתם רונלד בגליבצה הפולנית.

קישורים חיצוניים
----------------

ויקישיתוף מדיה וקבצים בנושא **אי. ג'יי. רולנד** בוויקישיתוף
* אי. ג'יי. רולנד, ברשת החברתית אקס (טוויטר)
* פרופיל, באתר Sports-Reference
* פרופיל, באתר eurobasket
* פרופיל, באתר פיב"א
* פרופיל, באתר היורוליג
* פרופיל, באתר ליגת העל הספרדית בכדורסל (בספרדית)

הערות שוליים
------------

1. ↑  ברק חקלאי ואפרת עמורבן, תחל שנה ובעיותיה: הפועל ירושלים מגיעה ליורוקאפ, באתר ynet, 14 באוקטובר 2015.
2. ↑  מערכת וואלה! ספורט‏, יורוקאפ: צפו בארל רולאנד מפוצץ אוהד של בודוצ'נוסט, באתר וואלה!‏, 07 בינואר 2015
3. ↑  אור שקדי‏, צפו בתקרית האלימה של הרכש החדש של הפועל ירושלים: "אנחנו גברים לפני שאנחנו ספורטאים", באתר וואלה!‏, 12 באוגוסט 2015
4. ↑  ורד כהן‏, הפועל ירושלים: אי. ג'יי רולנד חתם לעונה עם אופציה לעונה נוספת, באתר וואלה!‏, 11 באוגוסט 2015
**ברית יוסף יצחק** הוא ארגון חסד יהודי בינלאומי העוסק במילת יהודים בכל גיל בחינם.

היסטוריה
--------

הארגון הוקם בשנת ה'תשמ"ט על ידי ירון עמית בעקבות גל עלייה שהחל מברית המועצות. הרב עמית קיבל פנייה בבקשה לסייע בארגון שבע בריתות מילה עבור עולים חדשים, שהגיעו לישראל. הוא ערך מגבית בקבר יוסף, עבור תשלום לרופא ומימון לחדר ניתוח. לאחר כשבוע שוב התבקש לארגן בריתות וכך המשיך בארגון.

לארגון מוהלים ורופאים מומחים בכל העולם אשר מבצעים בריתות מילה לפי ההלכה היהודית. הארגון גם מבצע תיקוני ברית מילה שבוצעו שלא כהלכה, אל הארגון מופנים נימולים בכל גיל על ידי רופאים ומוהלים לשם ביצוע תיקון ברית.

בשנת תשע"ג (2013) פרסם הארגון שרבים מיהודי קהילת שיראז שבאיראן נימולו בקטנותם שלא כהלכה ולכן נחשבים כערלים. נכון לשנת תשפ"א (2021) ביצע הארגון למעלה מ-74,000 בריתות מילה בלמעלה מ-500 ערים בישראל וברחבי העולם. הנימול המבוגר ביותר שנמול במסגרת הארגון - היה יהודי בן תשעים ושתיים שנים.

בשנת תשע"ח הוציא הארגון את הספר "נפלאות הברית" המספר על הקמת הארגון וסיפורי ניסים שאירעו במסגרת פעילות ארגון 'ברית יוסף יצחק' שנקרא על שם רבי יוסף יצחק שניאורסון. בנוסף לכך הוציא הארגון את הספר "נפלאות הצדיקים" (שני כרכים), בו יש סיפורים על גדולי ישראל לפי ימי פטירתם. וכמו כן הוציאו את הספר "נפלאות הנשיאים", בו יש סיפורים על נשיאי חסידות חב"ד ועל גדולי החסידות הכללית (חלקים רבים מן הספר הם תמלול של שיעורים של הרב יצחק גינזבורג, הכוללים מספר סיפורים ומסודרים לפי הספירות).

קישורים חיצוניים
----------------

* אתר האינטרנט הרשמי של ברית יוסף יצחק(באנגלית)
* אתר האינטרנט הרשמי של ברית יוסף יצחק (בעברית)
* ברית יוסף יצחק, באתר "גיידסטאר ישראל"
* ארגון 'ברית יוסף-יצחק' חגג 60,000 בריתות אתר col שבט תשע"ד
* ארגון ברית יוסף יצחק (כפר חב"ד), דף שער בספרייה הלאומית

הערות שוליים
------------

1. ↑  חשש: העולים מפרס לא נימולו כהלכה, nrg
26 באוגוסט 2013
2. ↑  ברית מילה לבן 92, באתר ynet, 13 בנובמבר 2014
3. ↑  בני טוקר, ברית מילה לקשיש בן 92, באתר ערוץ 7, 13 בנובמבר 2014

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007405286905171
* VIAF: 437152743026427731269
* WorldCat (עם VIAF): 437152743026427731269

 |
**"אהובת המוות"** (ברוסית: **Любовница смерти**) הוא ספר מאת בוריס אקונין המהווה ספר שמיני בסדרת "תיבת פנדורין". העלילה מתרחשת במקביל לאירועי "אהוב המוות".

השנה היא 1900. אֶראסְט פֶּטרוֹביץ' פַנדוֹרין, הבלש הרוסי המהולל, יועץ ממלכתי לשעבר וזה כמה שנים אישיות בלתי רצויה במוסקבה, שב לעיר הולדתו והפעם כדי לעמוד על פִּשרהּ של מגפת התאבדויות מסתורית בקרב בוהמיינים רומנטיקנים צעירים בבירתה העתיקה של הקיסרות. הוא מגלה שהחוטים מוליכים אל מועדון משוררים מסתורי, שחבריו סוגדים למוות. במהלך החקירה הוא נלכד ברִשתהּ של צעירה תמימה שהגיעה לעיר הגדולה מהפרובינציה, וחייו נתונים בסכנה. האם יחמוק פנדורין מהגורל שהועידו לו גלגלי הרולטה הרוסית, להביא על עצמו את מותו?

הספר מהווה מחווה לסערה של שייקספיר ומועדון המתאבדים של סטיבנסון וליצירות הדֶקָדֶנטיות של אוסקר ויילד, לקלסיקונים כמו א.ס. פושקין ולמשוררים המעודנים של "תור הכסף" הרוסי.

עלילה
-----

במוסקבה נפתח מועדון "אוהבי המוות" — קהילה, שחבריה נוטלים את חייהם מרצונם בזה אחר זה. חברי המועדון מאמינים כי החיים על פני כדור הארץ הם שליחות שנועדה להעניש אותם. על אף שהסבל זמני, אין להפריע לחיים באופן שרירותי, מבלי לראות קודם את סימן המוות. כל אחד מהם שמוצא סימן זה, מיד מתאבד, תוך שהוא מותיר מאחוריו מכתב התאבדות פיוטי.

בת הפרברים מאשה מירונובה, מגיעה למוסקבה בעקבות האהוב שלה, כשהיא מקבלת את הזמנתו להצטרף לקהילה החשאית, כעת היא כבר לא מאשה, אלא קולומבינה המסתורית, היא מתחילה להתלבש באופן דקדנטי ולוקחת לעצמה נחש כחיית מחמד. עד מהרה חברי המועדון מצרפים אליהם גם אראסט פנדורין שנחוש בדעתו לשים קץ לסדרת ההתאבדויות. בנוסף אראסט פטרוביץ', שנוטל לעצמו את הכינוי הנסיך גנז'י, מנסה להבין בתוך סבך ההתאבדויות, בעזרתם של כתבים מעיתונים מקומיים, וצוות של הז'נדרמריה. לכל אחד מהם דעה משלו על המתרחש. המצב מסתבך, כשמתרחשת התאבדות אחר התאבדות, וכל אחד מהם אפוף מסתורין... ובמשחק עם המוות לא רבים יוצאים מנצחים...

קישורים חיצוניים
----------------

* ב. אקונין. אהובת המוות. באתר הוצאת "זכרוב"
* הטקסט המלא (ברוסית)
* אהובת המוות באתר "איזה מתח..."
* אהובת המוות, באתר "אנשי הספר"

הערות שוליים
------------

1. ↑  המדף הז'אנרי: אהובת המוות – בוריס אקונין. השמיני בסדרת תיבת פנדורין
2. ↑  אהובת המוות באתר ספרי עליית הגג

| ספרים מאת בוריס אקונין |
| --- |
| ספרי תיבת פנדורין | עזאזל (סרט • סדרת טלוויזיה) • גמביט טורקי (סרט) • לוויתן • מות אכילס • משימות מיוחדות (סרט) • יועץ ממלכתי (סרט) • הכתרה • אהובת המוות • אהוב המוות • מרכבת היהלום • ין ויאנג • מחרוזת הירקן • כל העולם במה • העיר השחורה • כוכב המים • איני נפרד • פשוט מאסה • בור |
| ספרים נוספים | רומן ריגול (סרט) • הרפתקאות המגיסטר • פלאגיה והבולדוג הלבן (סדרת טלוויזיה) • תולדות המדינה הרוסית |
**ג'וזף דייב "ג'ו" גומז** (באנגלית: **Joseph Dave "Joe" Gomez**; נולד ב-23 במאי 1997) הוא כדורגלן אנגלי, המשחק בליברפול. גומז בדרך כלל משחק כבלם, אך גם יכול לשחק כמגן ימני ושמאלי.

גומז ייצג את נבחרת אנגליה עד גיל 19 ושיחק בכל דקה של כל משחק, כאשר אנגליה זכתה ב-2014 באליפות אירופה עד גיל 17.

קריירה
------

### צ'רלטון אתלטיק

גומז נולד בלונדון לאם אנגליה ולאב מגמביה.

גומז הצטרף לאקדמיה של צ'רלטון אתלטיק בגיל 10. כבר בגיל 13 הוא ערך הופעת בכורה בקבוצת הנוער שעד גיל 18. גומז חתם בצ'רלטון אתלטיק בשנת 2014. את הופעת הבכורה הבכירה שלו התחילה ב0–4 גביע ליגת ניצחון על קולצ'סטר יונייטד ב-12 באוגוסט 2014, ששיחק 90 דקות המלאה בתפקיד הנכון. שבוע לאחר מכן הוא ערך את הופעת הבכורה שלו בליגה בניצחון 2–3 בבית נגד דרבי קאונטי במסגרת הצ'מפיונשיפ. למרות גילו הצעיר, גומז נעשה שחקן חשוב במערך קבוצתו ובמהלך עונה זו ערך 24 הופעות בליגה כשמתוכן הוא פותח בהרכב ב-18 משחקים.

### ליברפול

ב-20 ביוני 2015, חתם גומז בליברפול לחמש עונות תמורת 3.5 מיליון לירות שטרלינג.

ב-9 באוגוסט ערך את הופעת הכורה שלו בניצחון 0–1 על סטוק סיטי, גומז בישל את שער הניצחון.

ב-13 באוקטובר 2015, גומז נפצע במהלך משחק עם נבחרת אנגליה הצעירה, הוא קרע את הרצועה הצולבת, פציעה שגרמה לו להיעדר מהמגרשים למשך שנה שלמה.

ב-23 באוגוסט 2017, גומז ערך את הופעת הבכורה האירופית שלו, בניצחון 2–4 על הופנהיים. בעקבות פציעתו של נתניאל קליין, גומז פתח כמעט על דרך קבע בהרכב הראשון במשך העונה ובסך הכל ערך 31 הופעות ליגה בעונה זו.

ביולי 2019 זכה עם הקבוצה בליגת האלופות אך לא שותף במשחק הגמר. בסיום עונת 2019/2020, זכה עם הקבוצה באליפות הפרמייר ליג, תוך שהוא שחקן הרכב כמעט באופן קבוע לאורך העונה.

קריירה בינלאומית
----------------

גומז הופיע בנבחרות אנגליה בכל הגילאים. במאי 2014, הוא היה חלק מהסגל שזכה באליפות אירופה מתחת לגיל 17 של אופ"א במלטה, כששיחק בכל דקה מחמשת המשחקים ונבחר בקבוצה של מצטייני הטורניר של פיפ"א.

ב-25 באוגוסט 2015 הוא זומן לראשונה לנבחרת הצעירה של עד גיל 21 האנגלית. ב-30 באוגוסט 2017 הוא מונה לקפטן הנבחרת.

בנובמבר 2017 הוא זומן לראשונה לסגל נבחרת אנגליה הבוגרת. הוא ערך את הופעת הבכורה שלו נגד גרמניה באצטדיון ומבלי במשחק ידידות, כשנכנס כמחליף במשחק שהסתיים בתיקו 0-0.

חיים אישיים
-----------

גומז פגש את ארוסתו, תמרה, בשנת 2014, באוטובוס בדרכו לבית הספר. הם גרים יחד בפורמבי, בפאתי ליברפול. ב-2018 נולד להם בן בשם קריה.

תארים
-----

### ליברפול

* אליפות אנגליה: עונת 2019/2020
* ליגת האלופות: 2018/19
* הסופר קאפ האירופי: 2019
* גביע העולם למועדונים: 2019
* גביע הליגה האנגלי: 2021/2022
* גביע אנגלי: 2021/2022
* מגן הקהילה: 2022

**אנגליה U17**

* אליפות אירופה מתחת לגיל 17 של אופ"א: 2014

קישורים חיצוניים
----------------

ויקישיתוף מדיה וקבצים בנושא **ג'ו גומז** בוויקישיתוף
* ג'ו גומז, ברשת החברתית אקס (טוויטר)
* ג'ו גומז, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  "Joe Gomez: Liverpool sign Charlton defender for £3.5m". *BBC Sport* (באנגלית בריטית). 2015-06-20. נבדק ב-2020-06-09.
2. ↑  "Liverpool win Premier League: Reds' 30-year wait for top-flight title ends". *BBC Sport* (באנגלית בריטית). 2020-06-25. נבדק ב-2020-07-27.
**רנדל ג'רל** (באנגלית: **Randall Jarrell**;‏ 6 במאי 1914 - 14 באוקטובר 1965) היה משורר סופר, מרצה, מבקר וסופר ילדים ונוער אמריקאי. שימש בתפקיד היועץ לענייני שירה בספריית הקונגרס האמריקאי.

ביוגרפיה
--------

ג'רל גדל כילד מחונן בעיר נאשוויל, במדינת טנסי. לאחר שסיים את לימודיו בתיכון, יצא ללימודים באוניברסיטת ואנדרבילט. הוא סיים את לימודי הדוקטורט שלו בהצטיינות, בתחום ספרות ולשון אנגלית. 

ג'רל התגייס לצבא האמריקאי בשנת 1942, ושירת בעת מלחמת העולם השנייה, תחילה בחיל האוויר האמריקני ואחר כך ביחידות אחרות. בשנה זו פורסם גם ספר שיריו הראשון. בשנת 1945 התמנה ג'רל למרצה לספרות אנגלית באוניברסיטה של צפון קרולינה. 

ג'רל כתב ופרסם תשעה ספרי שירה, רומן אחד, מספר ספרי עיון וביקורת על שירה, ואנתולוגיה אחת. הוא צבר מוניטין רב כמשורר בעקבות קובצי השירה למבוגרים שפרסם. ב-1956 הוזמן לספריית הקונגרס בוושינגטון, ושימש שנתיים בתפקיד היועץ לענייני שירה. בנוסף שימש כנשיא האקדמיה האמריקאית לשירה, וכיהן בתפקיד כמה שנים. 

בסגנונו היה ג'רל מקורב למשוררים האמריקאים אליזבת בישופ, דלמור שוורץ, רוברט לואל וג'ון ברימן. הוא ניחן בגישה אסתטית מקורית ומעמיקה. 

בשנתיים האחרונות לחייו החל לפרסם יצירות לילדים. יצירותיו כוללות דמיון רב ואיכויות אסתטיות לשוניות, אווירה חלומית וסיפוריות חלומית. 

ג'רל נהרג בתאונת דרכים בעיר גרינסבורו שבצפון קרולינה, באוקטובר 1965.

קטע משירו "יהודים בחיפה"
------------------------

השיר, באנגלית "Jews at Haifa", העוסק בגירוש המעפילים לקפריסין, בידי חיילי המנדט הבריטי, תורגם על ידי גיורא לשם.

> 
> **יהודים בחיפה**
> 
> 
> בְּשׁוּלֵי בּוֹרוֹת הַקֶּבֶר שֶׁל אֵירוֹפָּה
> אֲנַחְנוּ מַאֲמִינִים: אָכֵן, אֵינֶנּוּ מֵתִים;
> שֶׁהַתִּקְוָה, כָּךְ נִדְמֶה לָנוּ, לֹא פָּג תָּקְפָּהּ –
> שֶׁאֲפִלּוּ גְּמִילוּת חֲסָדִים
> מוּתֶרֶת לִבְנֵי-אָדָם עֲלֵי אֲדָמוֹת,
> לִיהוּדִים עֲלֵי אֲדָמוֹת... אַךְ בְּקַפְרִיסִין, הָאֲדָמוֹת הָאֲדֻמּוֹת,
> הַצְּרִיפִים, רֶטֶט הַתַּיִל הַמְלַפֵּף
> אוֹתָנוּ, קְרוֹבִים לָנוּ וּמֻכָּרִים
> כְּמָוֶת.. כָּל הַלַּיְלָה, לַהֲבוֹת הָאִשִּׁים
> מְפִיצוֹת אֶת גִּצֵּיהֶן עַד הַכּוֹכָבִים הַצְּהֻבִּים בָּרֹם;
> מִצְּרִיחַ הַפְּלָדָה הַמֻּגְבַּהּ הָאוֹר חוֹלֵף
> עָלֵינוּ.. "מִשֶּׁלָּנוּ," אֲנַחְנוּ לוֹחֲשִׁים.
> 
>

ספריו של רנדל בעברית
--------------------

* **משפחת החיות**, רנדל ג'רל, מאנגלית - נירה צפריר, איורים - מוריס סנדק, מסדה גבעתיים 1987.
* **העטלף המשורר**, מאת רנדל ג’רל, מאנגלית - משה הנעמי, ציורים - דוד שטראוס, לוין אפשטין ירושלים תשל'ב 1972.

לקריאה נוספת
------------

* רנדל ג'ארל – **משוררים גרועים** (מאנגלית: אביעד שטיר), דחק, כרך טז, 2023.

קישורים חיצוניים
----------------

* רנדל ג'רל, באתר "Find a Grave" (באנגלית)
* רנדל ג'רל, באתר אנציקלופדיה בריטניקה (באנגלית)
* רנדל ג'רל, ברשת החברתית Goodreads

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007263228805171
* BIBSYS: 90051487
* BNE: XX892560
* BnF: cb119086295 (data)
* CANTIC: a19298456
* CiNii: DA00434601
* GND: 118776010
* ISNI: 0000 0001 2145 2573
* LCCN: n79076730
* LNB: 000152753
* MusicBrainz: 10342b82-fb48-4c21-a9d2-e2bca3796b2c
* NDL: 00444572
* NKC: mzk2015865207
* NLG: 110199
* NLK: KAC201947659
* NSK: 000161168
* NTA: 068455879
* RERO: 02-A003421439
* SELIBR: 191534
* SNAC: w6514382
* SUDOC: 026935783
* Trove: 879447
* VIAF: 100256034
* WorldCat: lccn-n79076730

 |
**אלן בייקר** (**Alan Baker**; נולד ב-7 בדצמבר 1947) הוא משפטן ודיפלומט ישראלי. כיהן כשגריר ישראל בקנדה וכיועץ המשפטי למשרד החוץ. משמש כמנהל המכון לדיפלומטיה ציבורית במרכז הירושלמי לענייני ציבור ומדינה.

קורות חיים
----------

בייקר נולד וגדל בלידס שבצפון אנגליה במשפחה מסורתית. לאחר גירושי הוריו, עבר בגיל 14 עם אמו ללונדון. הוא למד משפטים באוניברסיטת לונדון וכיהן כיושב ראש איגוד הסטודנטים היהודים בבריטניה וצפון אירלנד. ב-1969 סיים את לימודיו ועלה לישראל. ב-1971 השלים תואר שני במשפט בינלאומי באוניברסיטה העברית בירושלים.

ב-1973 התגייס לצה"ל במסגרת תוכנית שירות מקוצר לעולים אקדמאים. הוא שובץ בחיל התותחנים ושירותו התארך בשל מלחמת יום הכיפורים במהלכה לחם במסגרת סוללת תותחנים שהוצבה במעוז בודפשט בחזית המצרית. לאחר המלחמה הצטרף לפרקליטות הצבאית בשירות קבע. שירת כתובע הצבאי הראשי ברצועת עזה וצפון סיני, וכיועץ משפטי במחלקת הדין הבינלאומי.

בסוף שנות השבעים הצטרף לשירות החוץ. עסק במשא ומתן במסגרת הסכם השלום בין ישראל למצרים ולאחר מלחמת לבנון הראשונה במשא ומתן להסכם בין ישראל ללבנון. בשנים 1985 עד 1988 כיהן כנציג ישראל בתפקיד משפטן בכיר בלשכת היועץ המשפטי של מזכירות האומות המאוחדות. הוא היה חבר המשלחת הישראלית לועידת מדריד והשתתף במשא ומתן להסכם אוסלו ב'.

ב-1989 מונה לנציג ישראל בבית הדין הקבוע לבוררות. בשנים 1996 עד 2004 שימש כיועץ המשפטי וסמנכ"ל משרד החוץ. בתחילת 2004 ריכז את פעילות הצוות המשפטי הישראלי לקראת דיון בבית הדין הבינלאומי לצדק בנושא גדר ההפרדה.

ב-2004 מונה לשגריר ישראל בקנדה וכיהן בתפקיד עד 2008. לאחר שירותו במשרד החוץ הצטרף כשותף למשרד עורכי הדין משה, בלומפילד, קובו, בייקר ושות'. כמו כן כיהן כנשיא לשכת המסחר ישראל-קנדה. ב-2012 כיהן כחבר בוועדה לבחינת מצב הבנייה ביהודה ושומרון. מכהן כראש היחידה הבינלאומית בפורום המשפטי למען ארץ ישראל וכמנהל המכון לדיפלומטיה ציבורית של המרכז הירושלמי לענייני ציבור ומדינה.

בייקר נשוי לדליה ואב לשלושה ילדים. מתגורר בהר אדר.

קישורים חיצוניים
----------------

* שלומית לן, ‏"אין כיבוש ישראלי בשטחים, רק אוכלוסייה פלסטינית בתנאי כיבוש", באתר גלובס, 19 ביולי 2012
* עדי גרסיאל, דיפלומט בלי להתנצל, באתר ערוץ 7, 24 בינואר 2013 חלק שני של הכתבה
* מאמרי אלן בייקר, באתר "הארץ"
* פרסומיו באתר המרכז הירושלמי לענייני ציבור ומדינה
* Becoming the IT diplomat (באנגלית)
* אלן בייקר, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007293224005171
* ISNI: 0000 0004 5279 6821
* LCCN: no2018101420
* NTA: 383847699
* VIAF: 317286912
* WorldCat: lccn-no2018101420

 |
**לאורנטיוס** (31 בדצמבר 225 – 10 באוגוסט 258) היה אחד משבעה דיאקונים בתקופת רומא העתיקה, שפעלו תחת האפיפיור סיקסטוס השני ואשר הוצאו להורג על אמונתם הנוצרית ברדיפות הדתיות של קיסר האימפריה הרומית ולריאנוס נגד הנוצרים בשנת 258. הוא נחשב לקדוש נוצרי.

לאורנטיוס בציורו של אנג'ליקו (1447)
על פי המסורת הנוצרית כשהאפיפיור סיקסטוס השני נידון למוות על ידי הקיסר הרומי ולריאנוס, קרא סיקסטוס ללאורנטיוס וציווה עליו לחלק את אוצרות הכנסייה לעניים, לפני שאלה יפלו לידי הרומאים. לאורנטיוס אסף קהל רב של פשוטי העם החולים, הנכים והקבצנים ובמשך שלושה ימים חילק להם את הכסף והזהב וכל דבר בעל ערך. משהופיע המושל הרומי וראה את ההמון הנאסף, קרא אליו לאורנטיוס: "אלה הם אוצרותיה האמיתיים של הכנסייה הנוצרית". משנודע הדבר לקיסר ולריאנוס בערה בו חמתו והוא ציווה להוציא להורג את לאורנטיוס בשריפה על המוקד. בציור פרסקו של האמן הרנסאנסי פרה אנג'ליקו משנת 1447 הנמצא בקפלה ניקולינה בוותיקן, נראה הקדוש לאורנטיוס בפתח הכנסייה כשהוא מחלק את אוצרות הכנסייה לעניים. גלימתו האדומה המעוטרת שלהבות זהב מסמלת את מותו מות קדושים על המוקד. האטריביוט שלו הוא רשת מוטות ברזל שעליה הוא נצלה על פי המסורת.

מות הקדושים של המרטיר לאורנטיוס במוזיאון האזולז'וס הלאומי בליסבון
פירוש שמו בלטינית: Laurentius, הוא "הנושא זר ער אציל", אך גם, "זה אשר מוצאו מלאורנטיום", עיר רומית עתיקה שהייתה מצויה בקרבת רומא. על פי גרסה אחרת להגיוגרפיה שלו, מוצאו מאואסקה שבקטלוניה. 

בעיבוד לשפות אירופיות, שמו הוא אחד השמות הפרטיים הנפוצים ומשמש אף כשם משפחה: Lawrence (לורנס) באנגלית, Lars (לארס) ו-Lasse (לאסה) בשפות נורדיות, לורנץ בגרמנית, לורנצו/רנצו באיטלקית, ועוד. 

הוא נחשב לפטרון של הספרנים, הבורסקאים, והטבחים ויום חגו הוא ה-10 באוגוסט.

גלריה
-----

* לאורנטיוס על המוקד מאת ג'ובאני לורנצו ברניני בגלריית אופיצילאורנטיוס על המוקד מאת ג'ובאני לורנצו ברניני בגלריית אופיצי
* לאורנטיוס בקתדרלת סביליהלאורנטיוס בקתדרלת סביליה

קישורים חיצוניים
----------------

ויקישיתוף מדיה וקבצים בנושא **לאורנטיוס מרומא** בוויקישיתוף
* לאורנטיוס מרומא, באתר "Find a Grave" (באנגלית)
* לאורנטיוס מרומא, באתר אנציקלופדיה בריטניקה (באנגלית)

הערות שוליים
------------

1. ↑  CATHOLIC ENCYCLOPEDIA: St. Lawrence, www.newadvent.org

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007264344005171
* BnF: cb144998835 (data)
* GND: 119320827
* LCCN: n85202412
* NKC: jx20061127004
* VIAF: 30344146
* WorldCat: lccn-n85202412

 |
בוסתן כיאט ומעליו נחל שיח
גרפיטי בבוסתן כיאט המספר את סיפור הבוסתן**בוסתן כַֿיָאט** (בערבית: **بُسْتَان خَيَّاط**, תעתיק מדויק: בּסתאן חַ'יָּאט) הוא גן ובוסתן נטוש הנמצא בקצהו התחתון של נחל שיח שעל הר הכרמל בחיפה.

היסטוריה
--------

הבוסתן הוקם בשנת 1936 על ידי עזיז כיאט, בן משפחת כיאט, אחת מהמשפחות העשירות בחיפה, כבוסתן למטרות נופש משפחתי. הבוסתן, ששטחו כ-6.5 דונם, בנוי בהשראת אדריכלות הגנים הערבית-מוסלמית וכולל מפלי מים, מזרקות, בריכות ותעלות המקשרות בין חלקי הגן.

עם מותו של עזיז בשנת 1943, עבר הבוסתן לבעלות בתו לוסי, אשר נתנה אותו לשימוש אנשי הכנסייה הנוצרית. אחרי מותה ב-1972, נמכר הבוסתן לעיריית חיפה, והוא נכלל ברשימת האתרים לשימור בתחומי העיר חיפה. בשנת 1998 הוחלט בעירייה על שיפוצו, אולם החלטה זאת לא יצאה לפועל.

עם השנים הלך מצבו הפיזי של האתר והתדרדר. בשנת 2008 הוקמה בחיפה "הקואליציה למען בוסתן כיאט" במטרה לפעול לשימורו, שיקומו ותחזוקתו השוטפת של הבוסתן. בקואליציה חברים המועצה לשימור אתרים, שתיל, החברה להגנת הטבע, העמותה לקידמה חברתית-חיפה, מרכז המחקר למורשת הארכיטקטורה בישראל בטכניון, תושבי הסביבה, אדריכלים, היסטוריונים ואמנים. הקואלציה מארגנת ימי עבודה בוואדי על מנת לתחזק את הבוסתן. במסגרת ימי עבודה אלה, מנקים את השטח ומנסים לתחזק את המקום על מנת שישרוד. הקואליציה מארגנת מפגשים, הרצאות ואירועים למען קידום רעיון שיקומו של הבוסתן, בהשתתפות כריסטינה כיאט, בתו של סלים כיאט, נכדו של עזיז כיאט, תושבי חיפה.

בוסתן כיאט בתרבות
-----------------

* בראשית שנות ה-80, צולמו במקום סצינות מ"אסתר", סרטו של עמוס גיתאי.

גלריה
-----

* מבט מהבוסתן למערב לכיוון היםמבט מהבוסתן למערב לכיוון הים
* הבריכה בבוסתןהבריכה בבוסתן
* בריכה ריקה בבוסתןבריכה ריקה בבוסתן
* בבוסתןבבוסתן

קישורים חיצוניים
----------------

ויקישיתוף מדיה וקבצים בנושא **בוסתן כיאט** בוויקישיתוף
* בוסתן כיאט - אתר יפהפה שהולך להיעלם מעינינו, אתר החברה להגנת הטבע
* רון פז, בוסתן בלב העיר, גלובוס
* גילי סופר, נחל שיח: הבוסתן, ב"מסע אחר", או לפני הפרסום
* פאדי עיאדאת, נופים של סיציליה באמצע חיפה, באתר הארץ, 21/03/08
* מיכאל יעקובסון: סקירה מצולמת על בוסתן כיאט, באתר 'חלון אחורי', 8.9.2009
* אתר למנויים בלבד נעמה ריבה, בחזרה אל עברו המפואר של הבוסתן החיפאי שהוזנח, באתר הארץ, 20/09/2016
* ״הכל נשאר במשפחה״ - פרק על משפחת כיאט בפודקאסט ״מינהר הזמן״, ״כאן״, תאגיד השידור הישראלי
* אתר למנויים בלבד איתן לשם, בוסתן עדן: כמה רחוק אתם מוכנים לנסוע עבור שלוות נפש?, באתר הארץ, 10 בינואר 2022

הערות שוליים
------------

1. ↑  موقع بانيت, فعاليات مختلفة لاحياء بستان الخياط في حيفا, Panet (בערבית)

  


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007368319605171

 |
**דועא מסארווה** (בערבית: **دعاء مصاروة**; בתעתיק מדויק: **דעאא מצארוה**; נולדה ב-22 במאי 1990 בטייבה) היא שחיינית ערבייה-ישראלית, 3 פעמים ברציפות אלופת ישראל (2005 - 2007) ושיאנית ישראל במשחה ל-50 מטר חזה.

מסארווה הייתה לשחיינית הערבייה הראשונה שהיא אלופת ישראל ושיאנית ישראל.

ביוגרפיה
--------

מסארווה התאמנה במועדון השחייה של הפועל כפר סבא בית ברל.

### אלופת ישראל

באליפות ישראל בשחייה שנערכה באוגוסט 2005 זכתה מסארווה במדליית זהב במשחה ל-50 מטר חזה בתוצאה של 33.72 שניות, לפני נסטיה קורוטקוב (34.42 שניות) ומונה מירון (34.47 שניות).

### שיאנית ישראל

בתחרות שנערכה בפלמה דה מיורקה ספרד ביולי 2006 קבעה מסארווה במשחה ל-50 מטר חזה שיא ישראלי חדש של 33.24 שניות, שיפור לשיאה בן השנתיים של מונה מירון (33.62 שניות). חודש לאחר מכן, באליפות ישראל בשחייה שנערכה באוגוסט היא זכתה במדליית זהב 33.61 שניות, לפני עמית עברי מהפועל עמק חפר (34.22 שניות) וחנה פולישצ'וק ממכבי תל אביב כפר המכביה (34.34 שניות). בשלב חצי הגמר היא קבעה תוצאה של 33.41 שניות.

ב-20 בפברואר 2008 הייתה מסארווה לישראלית הראשונה שהצליחה לרדת מזמן של 33 שניות במשחה ל-50 מטר חזה, כששחתה בזמן של 32.87 שניות. שיאה נשבר עוד באותו היום בידי יוליה בנך, ששחתה בזמן של 32.46 שניות, ובהמשך שיפרה אותו עוד יותר. באפריל 2009 שיפרה מסארווה עצמה את שיאה האישי, והעמידה אותו על 32.46 שניות, מה שאיפשר את השתתפותה באליפות העולם בשחייה 2009. באליפות העולם היא סיימה במקום 43 לאחר ששחזרה את שיאה האישי.

בתחרות שחייה שנערכה בבריכת 25 מטר, בציריך, שבשווייץ ב-1 בפברואר 2009, שחתה מסארווה את המשחה ל-50 מטר חזה בשיא ישראלי חדש של 31.67 שניות.

כיום[דרושה הבהרה] היא מדריכת שחייה בבריכת אלישע בשדה ורבורג.

קישורים חיצוניים
----------------

* דועא מסארווה באתר *Swimrankings* (באנגלית)
* אורי טלשיר, דועא מסארווה מחפשת את החלום הבא, באתר הארץ, 9 באוגוסט 2009

הערות שוליים
------------

1. ↑  אורי שטיפט, שיא ישראלי לשליחי הפועל ירושלים, באתר *ONE* ‏ 5 באוגוסט 2005
2. ↑  אורי שטיפט, שיא ישראלי לגיא ברנע ב-50 מטר גב!, באתר *ONE*‏, 11 באוגוסט 2006
**חן רייס** (נולדה ב-1978) היא זמרת אופרה ישראלית, בתפקיד סופרן.

ביוגרפיה
--------

חן רייס נולדה בחולון כבכורה מבין ארבעה ילדים וגדלה בהרצליה. בת לאב יליד הונגריה, בעל מוסך ומכונאי רכב, אמה יפית נולדה לעולים מסוריה וטורקיה והייתה זמרת בתיאטרון, אופרה ומקהלה.

רייס החלה את הכשרתה המוזיקלית בגיל שמונה, אז החלה לנגן בפסנתר ולרקוד בלהקת בת דור. בנעוריה למדה את שפות האופרה: צרפתית, גרמנית ואיטלקית. במקביל למדה פיתוח קול, שירה והיגוי בשפות אלו אצל תמר רחום ורובין וייזל-קפסוטו. למדה בתיכון תלמה ילין, שם נמשכה לזמרה. בצבא שירתה בתזמורת צה"ל, לאחר שחרורה טסה לניו יורק ללמוד מוזיקה בברוקלין קולג', שם למדה אצל מורתה החשובה ביותר מאז ועד היום רות פלקון. החונך שלה ומי שליווה וטיפח את הקריירה שלה לאורך השנים היה זובין מהטה.

ב-2003 קיבלה חוזה באופרה הבווארית הממלכתית של מינכן, מאז 2006 היא זמרת עצמאית. היא מרבה להופיע באופרה הישראלית ועם התזמורת הפילהרמונית הישראלית. הופיעה בתיאטרון לה סקאלה במילאנו, באופרה של פלורידה, באופרה של קוויבק, באופרה של דרזדן, בפסטיבל מוצרט של הבנק העולמי, בפסטיבל לנודייר. הופיעה כסולנית עם תזמורות הבארוק של ירושלים ושל שיקגו, עם התזמורות הפילהרמוניות של באפלו ומינכן, עם התזמורת הפילהרמונית הישראלית ועם התזמורות הפילהרמוניות של מינסוטה ופיטסבורג.

נבחרה לקרן למצוינות בתרבות לשנת 2007.

ב-2011 הוציאה את הפרויקט האמנותי "Liaisons" על גבי CD, בו היא שרה מיצירות סליירי, מוצרט, היידן וצ'ימרוזה בליווי התזמורת הקאמרית של קלן, הפרויקט מוקדש לעיר וינה, בה פועלת רייס ובה פעלו מלחינים אלה במאה ה-18. מגזין המוזיקה הקלאסית החשוב, גרמופון, קבע בסיקור הדיסק שרייס היא אחת מזמרות הסופרן הגדולות של הדור. כמו כן נבחרה בנובמבר 2011 לזמרת הבית של האופרה של וינה לעונת ההופעות 2012.

קישורים חיצוניים
----------------

* 

* אתר האינטרנט הרשמי של חן רייס
* חן רייס, סרטונים בערוץ היוטיוב

* חן רייס, במסד הנתונים הקולנועיים IMDb (באנגלית)

* חן רייס, באתר AllMusic (באנגלית)

* חן רייס, באתר MusicBrainz (באנגלית)

* חן רייס, באתר Yandex.Music (ברוסית)

* חן רייס, באתר Discogs (באנגלית)

* חן רייס, בארכיון הבימה

* חן רייס, באתר האופרה הישראלית תל אביב-יפו
* חן רייס ב"אופוס" - המגזין למוזיקה קלאסית (אורכב 10.08.2014 בארכיון Wayback Machine)
* ביוגרפיה באתר האופרה הישראלית
* ביוגרפיה בהבמה
* זמרת הסופרן חן רייס בריאיון להבמה
* אופרה אחרת לגמרי (אורכב 04.03.2016 בארכיון Wayback Machine)
* זמרת חן רייס זוכת פרס הקרן למצוינות בתרבות
* אודות רייס באתר הקרן למצוינות בתרבות
* חגי חיטרון, בעיצומה של קריירה תזזיתית, באתר הארץ, 24 ביולי 2007
* אריאל הירשפלד, נוכחות של איתן-טבע, באתר הארץ, 6 בפברואר 2009

הערות שוליים
------------

1. ↑  הערות אלבום
2. ↑  one to match, גרמופון, נובמבר 2011
3. ↑  Israeli soprano takes up residence at Vienna Opera

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007592583505171
* BnF: cb15113853r (data)
* GND: 173822789
* ISNI: 0000 0000 3611 0501
* LCCN: n2007082467
* MusicBrainz: 9292adda-2e2f-4d65-bf95-3339654aa521
* NKC: xx0180786
* SUDOC: 155001450
* VIAF: 51987908
* WorldCat: lccn-n2007082467

 |
**לוּאִי פּוֹל קַיֶטֶה** (בצרפתית: **Louis Paul Cailletet**;‏ 21 בספטמבר 1832 – 5 בינואר 1913) היה פיזיקאי וממציא צרפתי.

ביוגרפיה
--------

קייטה נולד בשאטיון-סיר-סן (אנ'), במחוז קוט-ד'אור. קייטה, שהתחנך בפריז, חזר לשאטיון כדי לנהל את מפעל כלי הברזל של אביו. במאמץ לקבוע את הגורם לתאונות שהתרחשו בעת חיסום ברזל מחושל באופן חלקי, מצא קייטה כי חימום הברזל הכניס אותו למצב מאוד לא יציב, עם גזים מומסים בו. לאחר מכן הוא ניתח את הגזים מתנור רם, מה שעזר לו להבין את תפקיד החום בשינויי המצבים (שלבים) של מתכות. זה הביא אותו לעבודת הנזלת הגזים השונים.

קייטה הצליח לייצר טיפות של חמצן נוזלי (אנ') בשנת 1877 בשיטה שונה מזו של הכימאי והפיזיקאי השווייצרי ראול פייר פיקטה (אנ'): הוא השתמש באפקט ג'ול-תומסון; חמצן עבר קירור בעודו דחוס מאוד, ואז הורשה להתפשט במהירות, מה שקרר אותו עוד יותר, וכתוצאה מכך לייצור טיפות קטנות של חמצן נוזלי.

בין שאר הישגיו, קייטה התקין מנומטר בגובה 300 מטרים במגדל אייפל; ערך חקירה של התנגדות אוויר על גופים נופלים; ערך מחקר על מכשיר נשימה עם חמצן נוזלי לעליה לגובה; ופיתח מכשירים רבים, כולל מצלמות אוטומטיות, מד גובה וקולטי דגימות אוויר למחקרי כדורים פורחים של האטמוספירה העליונה.

קייטה היה חבר האקדמיה הצרפתית למדעים וזכה במדליית דייווי ב-1878.

קישורים חיצוניים
----------------

ויקישיתוף מדיה וקבצים בנושא **לואי פול קייטה** בוויקישיתוף
* לואי פול קייטה, באתר אנציקלופדיה בריטניקה (באנגלית)
* לואי פול קייטה, באתר "Find a Grave" (באנגלית)

הערות שוליים
------------

1. ↑  Papanelopoulou, Faidra (2013). "Louis Paul Cailletet: The liquefaction of oxygen and the emergence of low-temperature research". *Notes and Records of the Royal Society of London*. **67** (4): 355–73. doi:10.1098/rsnr.2013.0047. PMC 3826198.

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb131627410 (data)
* GND: 117668567
* ISNI: 0000 0000 0893 1820
* Léonore: 62899
* NTA: 157839818
* SNAC: w6707zqn
* SUDOC: 027315215
* VIAF: 7525226
* WorldCat: viaf-7525226

 |
**אוליבר ברק** (באנגלית: **Oliver Burke**; נולד ב-7 באפריל 1997) הוא כדורגלן סקוטי המשחק במילוול מהצ'מפיונשיפ בעמדת הקיצוני הימני.

קריירת מועדונים
---------------

ברק התחיל את הקריירה שלו בקבוצת הילדים של מובריי ריינג'רס כשהיה בן 8. אחרי שנה אחרי זה הצטרף לאקדמיה של נוטינגהאם פורסט. ב-19 בספטמבר 2014 חתם על חוזה בקבוצה הבוגרת. 5 ימים לאחר מכן ערך את הופעת הבכורה שלו בקבוצה בהפסד 1–3 לטוטנהאם הוטספר במסגרת גביע הליגה האנגלי. ב-14 בפברואר 2015 ערך את הופעת הבכורה שלו בליגה בתיקו 4-4 נגד בלקפול.

ב-24 בפברואר 2015 הושאל לברדפורד סיטי מהפוטבול ליג הראשונה לחודש. באותו יום ערך את הופעת הבכורה שלו בקבוצה בהפסד 1–2 לסווינדון טאון. ב-29 ביולי 2015 ברק חתם על חוזה ל-3 שנים בנוטינגהאם. ב-29 בדצמבר 2015 הבקיע את שער הבכורה שלו בקבוצה במשחק הליגה נגד קארדיף סיטי. ב-29 בפברואר 2016 חתם על חוזה ל-4 שנים.

ב-28 באוגוסט 2016 חתם ל-5 שנים בר.ב. לייפציג, העולה החדשה לבונדסליגה תמורת 13 מיליון פאונד ובכך הפך לכדורגלן הסקוטי היקר ביותר בכל הזמנים. ב-10 בספטמבר 2016 ערך את הופעת הבכורה שלו בקבוצה בתיקו 1-1 נגד בורוסיה דורטמונד, בו בישל את השער לנבי קייטה. ב-25 בספטמבר הבקיע את שער הבכורה שלו בקבוצה בתיקו 1-1 נגד פ.צ. קלן וכך הפך לכדורגלן הסקוטי הראשון שכובש בבונדסליגה מאז בריאן אוניל שכבש בנובמבר 1999 במדי וולפסבורג.

ב-25 באוגוסט 2017 חתם לחמש שנים בווסט ברומיץ' אלביון תמורת 15 מיליון פאונד. יומיים לאחר מכן ערך את הופעתו הבכורה בקבוצה בתיקו 1-1 נגד סטוק סיטי. ב-14 באוגוסט כבש את שערו הראשון בקבוצה בניצחון 0–1 על לוטון טאון בגביע הליגה.

ב-5 בינואר 2019 הושאל לסלטיק. שבועיים לאחר מכן ערך את הופעתו הבכורה בהרכב בניצחון 0–3 על איירדריאוניאנס בגביע הסקוטי. ב-23 בינואר הבקיע צמד שערי בכורה בניצחון 0–3 על סנט מירן.

ב-30 באוגוסט 2019 הושאל לדפורטיבו אלאבס לעונה אחת.

בספטמבר 2020 חתם בשפילד יונייטד בחוזה לשלוש שנים.

ב-21 בינואר 2022 הושאל למילוול עד לסוף העונה.

ב-30 ביוני 2022 חתם בורדר ברמן. ב-30 בינואר 2023 חזר למילוול בהשאלה.

ב-1 בספטמבר 2023 הושאל לברמינגהאם סיטי.

קריירה בינלאומית
----------------

ב-29 במרץ 2016 ברק ערך את הופעת הבכורה שלו בנבחרת סקוטלנד במשחק ידידות נגד דנמרק.

קישורים חיצוניים
----------------

ויקישיתוף מדיה וקבצים בנושא **אוליבר ברק** בוויקישיתוף
* אוליבר ברק, ברשת החברתית אקס (טוויטר)
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
**דיוקן של אישה שחורה** (בצרפתית: **Portrait d'une négresse**) הוא ציור שמן על בד, בגודל 65 × 81 ס"מ, מאת מארי-גיימין בנואה. הציור צויר בשנת 1800 וכיום מוצג במוזיאון הלובר בפריז.

היצירה
------

הציור מציג אישה שחורה יושבת, לבושה באופן חלקי בבד לבן, כאשר השד הימני שלה חשוף. היא עוטה כיסוי ראש עטוף וכרוך בכמה שכבות, בבד הנראה דומה במרקמו לבגד שהיא לובשת. היא מישירה מבט חד ונחרץ אל הצופה, ונראה שהיא מעורבת בסיטואציה. למרות שאין פרטי רקע המציינים היכן ממוקם האירוע, היא ישובה על כיסא שחלק ממנו מסגיר את היותו כיסא יוקרתי השייך למשטר הצרפתי הישן, והבד הלבן נראה כדומה לווילאות בד בבתי עשירים, דבר העשוי לרמוז על מעמד גבוה. 

דיוקן ז'אן באטיסט בֶּלי (נשען על פרוטומה של גיום-תומאס ריינל), 1798, מאת אן-לואי ז'ירודה דה רוסי-טריוזון. הציור ראשוני לתקופתו, בהתרסה כנגד הגמוניית האדם הלבן.
מארי-גיימין בנואה ציירה את הדיוקן בשנת 1800, שש שנים לאחר ההכרזה משנת 1794 של הרפובליקה הצרפתית הראשונה על שחרור העבדים, ומיד עם פרסומו זכה להכרה כיוצא דופן. בתקופה שבה צויר, בראשית המאה ה-19, לא ניתן היה לראות במרחב הציבורי באירופה ובארצות הברית תמונה כה יוצאת דופן כדוגמנית שחורה חולצת שד. רוב הנשים שצוירו בתקופה זו היו נשים לבנות, ומעט הנשים השחורות שצוירו היו תמיד בתפקידי שפחות ועוזרות, ובלבוש ומראה תואם. בתקופה זו, שבה הייתה העבדות חוקית ונפוצה ברוב חלקי העולם המערבי, היה פרסום תמונה כזו מעשה מתריס שספג ביקורת ציבורית נוקבת. 

הציירת, מארי-גיימין בנואה, הייתה מהאליטה הצרפתית, ואחת הנשים הבודדות בתקופתה שהוכרו כציירות מפורסמות. ציורה, שנחווה כלוחם בעד שחרור נשים ושחרור שחורים, שתי קבוצות שסבלו מאפליה קשה, ספג ביקורת משני צדי האוקיינוס. הציור הזכיר לרבים את הפורטרט של העבד המשוחרר ז'אן באטיסט בֶּלי, ציורו של אן לואי ז'ירודֶה בהתרסתו כנגד ההגמוניה של האדם הלבן. אך בניגוד אליו, לא היה במרכז התמונה גבר שחור לבוש בחליפה, דבר מתריס בפני עצמו, אלא אישה בעלת ביטחון עצמי המישירה מבט, ועם שד חשוף, כאילו הייתה דוגמנית ציור לבנה. הציור מוכר עוד כיום כמתריס כנגד אפליית נשים ושחורים. 

בשנת 2012 הסעיר הציור את העולם פעם נוספת, כאשר מגזין ספרדי הציב את התמונה בעמוד השער, עם עיבוד גרפי שמצמיד לה את פניה של מישל אובמה, הגברת הראשונה של ארצות הברית.

קישורים חיצוניים
----------------

ויקישיתוף מדיה וקבצים בנושא **דיוקן של אישה שחורה** בוויקישיתוף
* העבדות והאישה, ניתוח הציור "דיוקן של אישה שחורה", גלריית לילית' טורונטו (באנגלית)

הערות שוליים
------------

1. ↑  מירי פרקס, שערורייה: מישל אובמה כדמות שפחה עירומה על שער מגזין ספרדי, מאקו, 28.8.2012
2. ↑  מישל אובמה בלי חלק עליון, באתר ynet, 28 באוגוסט 2012

|  |  |
| --- | --- |
| בקרת זהויות עריכת הנתון בוויקינתונים | 
* Bildindex: 00077511
* GND: 4827064-7
* Joconde: 000PE000082
* VIAF: 210976806
* WorldCat (עם VIAF): 210976806

 |
**דוד אייכלר** (7 בפברואר 1951 – 16 במאי 2021) היה פרופסור אמריטוס במחלקה לפיזיקה באוניברסיטת בן-גוריון בנגב. תחום התמחותו העיקרי היה אסטרופיזיקה.

ביוגרפיה
--------

דוד אייכלר נולד בשנת 1951 בברוקלין, וגדל במונסי ניו יורק. את הדוקטורט עשה במכון הטכנולוגי של מסצ'וסטס. את הפוסט דוקטורט עשה באוניברסיטת שיקגו, והיה חבר סגל באוניברסיטת מרילנד. עלה לארץ בתחילת שנות השמונים והצטרף לאוניבסיטת בן-גוריון בשנת 1983. הפך להיות חבר באיגוד האסטרונומי הבינלאומי ב-2003.

אייכלר התגורר בבאר שבע. היה נשוי לאביבה, ולהם ארבעה בנים.

מחקר אקדמי
----------

אייכלר עסק באסטרופיזיקה. חיבר כ-113 מאמרים אקדמיים בנושאים של אסטרופיזיקה, קוסמולוגיה, ופיזיקת חלקיקים. בשנות השמונים הציע יחד עם צבי פירן, מריו ליביו מהטכניון ודויד שרם מאוניברסיטת שיקגו הסבר הנוגע להתמזגות של כוכבי נייטרונים. התאוריה אוששה בשנת 2017. חיבר עם רוג'ר בלנפורד מאמר פורץ דרך בנושא האצת חלקיקים ב-1987. ב-2001 טען כי הבזק קרני גמא עלול להתרחש ב-2004, טענה אשר הוכחה כנכונה.

הערות שוליים
------------

1. ↑  אוניברסיטת בן-גוריון בנגב - נפרדים מפרופ' דוד אייכלר ז"ל, באתר in.bgu.ac.il
2. ↑  International Astronomical Union | IAU, www.iau.org
3. ↑  Eichler, David, physics.bgu.ac.il (ב־American English)
4. ↑  חוקרים ישראלים כתבו על תגלית הנויטרונים ב-1989, באתר ynet, 16 באוקטובר 2017
5. ↑  נפתרה חידת היווצרות הקרינה העוצמתית ביותר ביקום, באתר Haaretz הארץ
6. ↑  Bruce Dorminey, Sun-Grazing Comets As Triggers For Electromagnetic Armageddon, Forbes (באנגלית)
7. ↑  הבזק הגאמא הגדול בהסטוריה המתועדת, באתר הידען, ‏2005-02-19

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007416644705171
* ORCID: 0000-0002-9051-9927
* RERO: 02-A012953345
* VIAF: 9997156991003761180003
* WorldCat: viaf-9997156991003761180003

 |
**דיאטת השמנה** היא משטר דיאטה שמטרתו להביא לעלייה במסת הגוף. העיקרון המרכזי בדיאטת השמנה הוא יצירת פער בין הקלוריות הנצרכות לבין הקלוריות המנוצלות על ידי הגוף.

דיאטת השמנה נפוצה בקרב הסובלים מבעיות תת-משקל. מתח, דיכאון, טיפולים תרופתיים ועוד, עלולים ליצור מצב של תת-משקל בגוף האדם.

במדינות רבות בעולם הערבי (כגון מרוקו, לוב, ערב הסעודית וכווית) וכן במדינות מוסלמיות שונות באפריקה (כגון ניגריה ומאוריטניה) נפוצה מאוד עידוד ההשמנה בקרב האוכלוסייה הנשית. לרוב מדובר בפיטום נערות בכפייה על-מנת שתעלנה במשקל בבגרותן כדי שתוכלנה למצוא חתן. במדינות הללו קיימת מה שמכונה "דיאטת השמנה כפויה".

שינויים בהרגלי האכילה
---------------------

דיאטת השמנה כוללת שינויים בהרגלי האכילה כגון: ארוחות קבועות מפוזרות לאורך כל היום, צריכה מוגברת של קלוריות ושומנים ולעיתים אף תכלול תוספי תזונה בעלי ערך תזונתי וקלורי גבוה כמו אנשור.

פעילות גופנית כמסייעת לעלייה במשקל
----------------------------------

גם פעילות גופנית יכולה לסייע בעלייה במשקל, על ידי בניית מסת שריר. בנוסף לכך, היא יכולה לשפר את התיאבון. אימוני כוח יסייעו בהעלאת מסת השרירים בגוף, ותוספת שרירים תגרום לתוספת במשקל. ביצוע פעילות גופנית לפני הארוחה מגבירה את התיאבון. פעילות גופנית תורמת גם לחיזוק הגוף ולעיצובו (רקמת השלד והשריר).

ראו גם
------

* השמנה
* תת-משקל
* דיאטת הרזיה
* הזנה בכפייה
* מטבוליזם

קישורים חיצוניים
----------------

* יוספה אברהם ואליוט בארי, גלילאו, המונחים המדעיים שמאחורי הדיאטה, באתר ynet, 20 ביוני 2005
* טובה קראוזה, דיאטת השמנה, באתר nrg‏, 6 במרץ 2001
* נאוה רוזנפלד, יש כאלו שצריכים להוסיף משקל: דיאטת השמנה, באתר ynet, אפריל 2009

הערות שוליים
------------

1. ↑  אני רזה מדי! גם לכם נמאס לקבל הערות על המשקל הנמוך?, באתר www.clalit.co.il
2. ↑  יש כאלו שצריכים להוסיף משקל: דיאטת השמנה, באתר ynet, 10 באפריל 2009

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**טיטניק II** (טיטניק 2; באנגלית: **Titanic II**) היא אוניית נוסעים מתוכננת הנבנית כהעתק של טיטניק. הפרויקט הוכרז בשנת 2012 על ידי איש העסקים האוסטרלי קלייב פאלמר (אנ').

תהליך הבנייה
------------

ב־2012 הכריז קלייב פאלמר שבכוונתו לייסד חברת ספנות חדשה בשם ה"כוכב הכחול" (כהומאז' לחברת "הכוכב הלבן" שבבעלותה הייתה הטיטניק) ולבנות את הטיטניק מחדש לה הוא ייקרא בשם "טיטניק 2".

האונייה הייתה אמורה להפליג ב־2016 אך בגלל בעיות במימון הפסיקו את הבנייה. ב־2018 פורסם כי בעיית המימון טופלה ושהאונייה תושק במהלך שנת 2022 ותפליג את הפלגת הבכורה שלה מסין לדובאי.

עלות האונייה היא כחצי מיליארד דולר, בעוד הטיטניק המקורית עלתה רק 144 מיליון דולר.

האונייה תיבנה במספנות "CSC Jinling" (אנ') הממוקמות בסין, בניגוד למקום הבנייה של הטיטניק המקורית שהיה בבלפסט שבאירלנד.

נכון לסוף 2022 הפרויקט נראה כגנוז וללא התקדמות לבנייה.

מבנה האונייה
------------

מבחינה חיצונית האונייה תיראה כשכפול של הטיטניק המקורית, אך יוספו לה בצדדים סירות הצלה, שבניגוד למצב באונייה המקורית אמורות להספיק לכלל הנוסעים.

האונייה תחולק למחלקות ראשונה, שנייה ושלישית, כמו באונייה המקורית. המחלקות יעוצבו לפי עיצובן בטיטניק המקורית. לנוסעים במחלקה הראשונה יחולקו תחפושות תקופתיות, אותן הם יוכלו ללבוש כדי לדמות חוויה של הפלגה בטיטניק המקורית.

לאונייה יהיו 4 ארובות, שתיים מהן יתפקדו כארובות רגילות והשתיים האחרות ישמשו כגלריות הנצחה. היא תשקול 56 אלף טון, אורכה יהיה 269.15 מטרים וגובהה 53.35 מטרים. האונייה תוכל לשאת 2,435 נוסעים ו־900 אנשי צוות.

בניגוד לאונייה המקורית, האונייה החדשה תונע באמצעות מנועי דיזל.

ביקורות ותגובות מהעולם
----------------------

רוב הביקורות למיזם הן חיוביות, מיליוני איש הביעו את התעניינותם ב"טיטניק 2" ורצונם לקנות כרטיס להפלגה על האונייה שלטענתם המיזם הוא "חלום שמתגשם".

ישנן גם ביקורות לא חיוביות, הביקורות הלא חיוביות באו מצאצאיהם של הנספים באסון הטיטניק המקורי שטענו כי טיטניק חדשה "תפגע בזיכרון הנספים".

רומנדיסי טיטניק
---------------

בסמוך להכרזתו של פאלמר על הפרויקט, הכריזו בעליהם של אתר הנופש "רומנדיסי" במחוז סצ'ואן שבסין גם הם על כוונה לבניית אוניית העתק לטיטניק המקורית. האונייה תשמש כאטרקציה תיירותית, ותעגון בנהר הסמוך לאתר הנופש. בניגוד ל"טיטניק II", אונייה זו אינה מיועדת לשיט.

מועד הפעלתה של האונייה מתוכנן לסוף 2022.

גלריה
-----

* הדגם הממוחשב של ה"טיטניק 2"הדגם הממוחשב של ה"טיטניק 2"

קישורים חיצוניים
----------------

ויקישיתוף מדיה וקבצים בנושא **טיטניק II** בוויקישיתוף

הערות שוליים
------------

1. ↑  אתר למנויים בלבד רויטרס, פרויקט "טיטאניק II" יוצא לדרך: הפעם לא מצהירים שלא ניתן להטביעה, באתר TheMarker‏, 27 בפברואר 2013
2. ↑  טייק 2: הטיטאניק תצא להפלגה חוזרת ב־2022, באתר mako, ‏2018-10-25
3. ↑
4. ↑  רויטרס‏, הצצה ראשונה: כך תיראה ספינת הפאר "טיטניק 2", באתר וואלה!‏, 27 בפברואר 2013
5. ↑  סוכנויות הידיעות, צפו: כך תיראה "טיטאניק 2" שתפליג ב-2018, באתר ynet, 14 בפברואר 2016
6. ↑  מצטרפים? ספינת 'טיטאניק 2' תצא להפלגה ראשונה, באתר "סרוגים", 1 בנובמבר 2018
7. ↑  110 שנה אחרי: טיטאניק תחזור אל המים, באתר ynet, 24 באוקטובר 2018
8. ↑  Work begins on £116million life-size replica of the TITANIC in China, Mail Online, ‏2016-11-30
9. ↑  By Francesca Street, CNN, Titanic II could sail as soon as 2022, CNN, ‏2 בספטמבר 2018
בבוטניקה, **נצר** (באנגלית: **shoot**) הצמח מורכב מכל גבעול ונספחיו, כולל פרחים, עלים וניצנים הצומחים לרוחב.   הגדילה מנביטת זרעים כלפי מעלה הוא נצר שממנו יתפתחו עלים. באביב, נצרי צמחים רב-שנתיים הם הגידול החדש שצומח מהאדמה בצמחים עשבוניים או גידולי הגבעולים, או הפרחים החדשים שצומחים על צמחי עץ.

בשפת היומיום, נצצצצצר הוא שם נרדף לגבעול. גבעולים, מרכיב אינטגרלי של נצרים, מספקים ציר להתפתחות ניצנים, פירות ועלים.

נצרים צעירים נאכלים לרוב על ידי בעלי חיים מכיוון שהסיבים בגידול החדש עדיין לא השלימו את התפתחות דופן התא המשני, מה שהופך את הנצרים הצעירים לרכים יותר וקלים יותר ללעיסה ולעיכול. ככל שהנצרים גדלים, התאים מפתחים קירות משניים בעלי מבנה קשיח. חלק מהצמחים (למשל שרך בשם ברקן, Bracken) מייצרים רעלנים שהופכים את שורשיהם לבלתי אכילים או פחות טעימים.

סוגי נצרים בצמחי עץ
-------------------

 פיתוח שלוחות פרי על עץ תפוח. משמאל: נצר בן שנתיים; מימין: נצר בן שלוש עם דורבני פרי
לצמחי עץ רבים יש נצרים קצרים ונצרים ארוכים המובחנים אלה מאלה. בחלק מבעלי הפרחים, הנבטים הקצרים, הנקראים גם נבטי דורבן או דורבנות פרי, מייצרים את רוב הפרחים והפירות. דפוס דומה קיים אצל כמה עצי מחט ובגינקו, אם כי הזנים הקצרים של כמה סוגים כגון *Picea* הם קטנים ואפשר לטעות ולהחשיבם כחלק מהעלה שצמח מהם. 

תופעה קשורה היא **הטרופיליה עונתית** (**seasonal heterophylly**), הכוללת עלים שונים מצמיחת האביב ומאוחר יותר נצרי קיץ (lammas growth).  הצמיחה באביב מגיעה בעיקר מניצנים שנוצרו בעונה הקודמת, ולעיתים קרובות כוללת פרחים, אך נצרי הקיץ הם לרוב ארוכים.

ראו גם
------

* ניצן
* כתר (בוטניקה)
* הטרובלסט (בוטניקה), שינוי פתאומי בדפוס הצמיחה של כמה צמחים כשהם מתבגרים
* נצר רוחבי
* פילוטקסיס (Phyllotaxis), סידור העלים לאורך גזע
* נבט
* סטריגמה, היתד העצי מתחת לעלה של כמה עצי מחט
* קוצים (בוטניקה): יש סוג של קוצים שהם נצרים קצרים

קישורים חיצוניים
----------------

ויקישיתוף מדיה וקבצים בנושא **נצר** בוויקישיתוף

הערות שוליים
------------

1. ↑  Esau, K. (1953). *Plant Anatomy*. New York: John Wiley & Sons Inc. p. 411.
2. ↑  Cutter, E.G. (1971). *Plant Anatomy, experiment and interpretation, Part 2 Organs*. London: Edward Arnold. p. 117. ISBN 0713123028.
3. ↑  Gifford, E.M.; Foster, A.S. (1989), *Morphology, and evolution of vascular plants*, New York: W. H. Freeman and Company
4. ↑  Eckenwalder, J.E. (1980), "Foliar Heteromorphism in *Populus* (Salicaceae), a Source of Confusion in the Taxonomy of Tertiary Leaf! Remains", *Systematic Botany*, **5** (4): 366–383, doi:10.2307/2418518, JSTOR 2418518`{{citation}}`: תחזוקה - ציטוט: שימוש בפרמטר authors (link)
**סויסיי** (ביפנית: すいせい, "שביט") היא גשושית של סוכנות החלל היפנית ששוגרה ב-1985. מטרתה של הגשושית הייתה להגיע לסביבת שביט האלי ולהעביר נתונים על השביט. במקביל ליפן לכיוון השביט נשלחו גשושיות שנבנו על ידי ברית המועצות וסוכנות החלל האירופית.

היסטוריה
--------

הגשושית שוגרה ב-18 באוגוסט 1985 ממרכז החלל אוצ'ינורה בעזרת משגר מדגם M-3. 

המבנה של הגשושית היה דומה למבנה של גשושית Sakigake ששוגרה בינואר 1985 באותה מטרה. על הגשושית הותקן מכשיר CCD לביצוע צילומים בתחום אולטרה סגול ומכשיר למדידת רוח השמש. המטרה הייתה לבצע צילומי עטרה של השביט בתקופה של 30 ימים לפני הגעה ליעד ו-30 ימים לאחר התקרבות מרבית לשביט. מדידות רוח השמש בוצעו בתקופה ארוכה יותר.

לשליטה על מסלול הגשושית הותקנו מדחפים שהופעלו בהידרזין.

צילומי אולטרה סגול החלו בנובמבר 1985 וכל יום נשלחו למרכז הבקרה 6 צילומים. ב-8 במרץ 1986 הגשושית עברה במרחק 151 אלף קילומטר מהשביט וספגה פגיעות מינוריות.

באפריל 1987 הגשושית עברה כ-60 אלף קילומטר מכדור הארץ.

היו תוכניות להתקרב לשביט 21P/Giacobini-Zinner בשנת 1998 אך מחוסר דלק תוכנית זו לא התגשמה.

קישורים חיצוניים
----------------

* 

* אתר האינטרנט הרשמי של סויסיי
* תיאור הגשושית ופיעלותה, באתר סוכנות החלל היפנית
* תיאור המשימה, באתר נאס"א
* סויסיי, באתר אנציקלופדיה בריטניקה (באנגלית)
**אומברטו השני, רוזן סבויה** (באיטלקית: **Umberto II di Savoia**; ‏1065 – 14 באוקטובר 1103), היה רוזן סבויה בין השנים 1080–1103.

ביוגרפיה
--------

אומברטו נולד בשנת 1065 בקריניאנו, לאמדאו השני, רוזן סבויה ולז'אן מז'נבה, בתם של ז'רולד השני, רוזן ז'נבה וגיזלה.

בשנת 1080 מת אביו אמדאו השני, רוזן סבויה, ואומברטו עלה לשלטון במקומו. באותה שנה פלשו כוחותיו של היינריך הרביעי, קיסר האימפריה הרומית הקדושה בדרכם לרומא, וכבשו חלק מאדמות הדוכסות. במקביל בוניפאצ'יו דל ואסטו שהיה נשוי לבת דודו - אליצ'ה מסבויה, בתו של פייטרו הראשון, רוזן סבויה, פלש אף הוא לדוכסות, וטען לזכותו על מרקיזות טורינו, אולם אומברטו הצליח להדוף את כוחותיו של בונפאצ'יו, אך הפלישות החלישו מאוד את כוחו של אומברטו. במהלך שלטונו ניסה אומברטו להחזיר את הנחלות שנכבשו ממנו, אולם בעקבות מותו בגיל צעיר לא הצליח בכך.

ב-14 באוקטובר 1103 מת אומברטו במוטייר, ובנו אמדאו השלישי, רוזן סבויה עלה לשלטון במקומו.

משפחתו
------

בשנת 1090 התחתן אומברטו עם גיזלה מבורגונדי, מרקיזת מונטפראט, בתם של גיום הראשון, רוזן בורגונדי וסטפני מויין, ממנה היו לו 7 ילדים:

* אמדאו השלישי, רוזן סבויה (1095–1148)
* גוליילמו, בישוף ליאז'
* רינאלדו מסבויה
* אומברטו מסבויה
* אדליידה מסבויה (1092–1154), התחתנה עם לואי השישי, מלך צרפת
* גידו מסבויה
* אגנזה מסבויה, התחתנה עם ארכימבלד השישי, אדון בורבון

קישורים חיצוניים
----------------

ויקישיתוף מדיה וקבצים בנושא **אומברטו השני, רוזן סבויה** בוויקישיתוף

  


|  |
| --- |
| **אומברטו השני, רוזן סבויה**  בית סבויה  נולד:1065 מת:14 באוקטובר 1103 |
| **אמדאו השני** | **רוזנות סבויה  1080–1103** | **אמדאו השלישי** |

|  |  |
| --- | --- |
| בקרת זהויות עריכת הנתון בוויקינתונים | 
* GND: 1013465598
* VcBA: 495/115110
* VIAF: 173116695
* WorldCat (עם VIAF): 173116695

 |
שומר בית בבית הח'ליף באומדורמאן בלבוש טיפוסי לאנצאר מאמניו של המהדי. צולם ב-1936.
ה**אנצאר** (בערבית: **أنصار**; 'תומכים') הם קבוצה פוליטית ותנועת אסלאם סופית סלפית פונדמנטליסטית בסודאן.

מקורות התנועה הם בנאמניו ותומכיו של המהדי מוחמד אחמד אשר שלטו בסודאן בין השנים 1881–1899 ונלחמו באתיופיה, איטליה ובעיקר במצרים תחת השליטה האימפריה הבריטית. המהדי הראשון אחמד נפטר בשנת 1885 ומחליפו עבדאללה אל טאשי נהרג בקרב אומדיוויקרט בשנת 1899 כאשר נפלה סודאן המהדיסטית לידי מצרים ובריטניה ודוכא המרד. תחת השלטון הבריטי הח'ליף השני סייד עבד אל-רחמן אל-מהדי, בנו של המהדי אחמד, זכה לעצמאות פוליטית מסוימת ונחשב למנהיג מתון של תנועת האנצאר.

אל-מהדי הוביל את התנועה בתור האימאם שלה לאורך התקופה הקולוניאלית של סודאן תחת השלטון האנגלו-מצרי ומספר שנים אחרי שקיבלה עצמאות בשנת 1956. לאחר מותו של אל-מהדי צאצאיו המשיכו להוביל את התנועה ואת התנועה הפוליטית שהקימו 'תנועת עומה', נכדו צאדק אל-מהדי אף שימש ראש ממשלת סודאן פעמיים בראש תנועת עומה והיה ראש הממשלה האחרון של הרפובליקה לפני ההפיכה הצבאית.

ראו גם
------

* המלחמה המהדית
* אנצאר
**ולטר אופר** (באנגלית: **Walter Ufer** ‏;  22 ביולי 1876 – 2 באוגוסט 1936) היה אמן אמריקאי מטאוס, ניו מקסיקו. יצירתיו הבולטות ביותר מתמקדות בסצינות החיים של האינדיאנים, במיוחד הפואבלו.

ביוגרפיה וקריירה
----------------

אופר נולד בגרמניה ועבר עם משפחתו ללואיוויל שבקנטקי בשנת 1880 שם גדל. לאחר התמחות כליתוגרף, הוא נסע לאירופה. כמו רבים מחבריו האמנים הקשורים לקהילה הגרמנית-אמריקאית של אינדיאנפוליס, הוא נסע לגרמניה ללמוד. הוא התאמן בהמבורג ובדרזדן. כשחזר לאמריקה, עבד כמדפיס בשיקגו ולימד בבית ספר, ולאחר מכן לקח שיעורים באמנות. הוא חזר למינכן בשנת 1911 להמשך לימודו כאמן. עם שובו לארצות הברית, נסע לטאוס בשנת 1914. שם הפך לאחד מעשרת אמני טאוס. בשנת 1917 חזר לשיקגו, לאקדמיה לאמנויות יפות.

בנוסף לאמנות שלו, אופר ידוע בפעילות החברתית שלו. הוא עזר לקורבנות מגפת השפעת בשנת 1918 שטופלה בבית הספר המקומי ואסף כסף עבור כורים בשביתה בניו מקסיקו. הוא היה גם חבר בארגון עובדי התעשייה וחסיד של לאון טרוצקי.

אופר מת מדלקת התוספתן. אפרו פוזר בנחל ליד ביתו בטאוס.

יצירה
-----

בשנות העשרים זכתה עבודתו של אופר להצלחה מסחרית. הוא הפך לחבר באקדמיה הלאומית לעיצוב. ציוריו של אופר בניו מקסיקו מאופיינים בסצנות ז'אנר של החיים האינדיאנים ונופים. אחד הדוגמנים האהובים עליו ביותר היה אינדיאני בשם ג'ים מירבל. מוזיאונים המחזיקים ביצירתו כוללים את המכון לאמנות בשיקגו, המוזיאון לאמנויות יפות, יוסטון, מוזיאון ניו מקסיקו לאמנות, מוזיאון טאוס לאמנות ומוזיאון אינדיאנפוליס לאמנות.

גלריה
-----

* 
* 
* 
*

קישורים חיצוניים
----------------

ויקישיתוף מדיה וקבצים בנושא **ולטר אופר** בוויקישיתוף
* ולטר אופר, באתר אנציקלופדיה בריטניקה (באנגלית)

הערות שוליים
------------

1. 1 2  Dearinger, David B. (2004). Paintings and Sculpture in the Collection of the National Academy of Design Volume I, 1826-1925. New York: Hudson Hills Press. p. 546
2. ↑  Eldredge, Charles, et al. (1986). Art in New Mexico 1900-1945: Paths to Taos and Santa Fe. Washington, DC: National Museum of American Art with Abbeville Press. p. 208.
3. ↑  Nelson, Mary Carroll (1980). *The Legendary Artists of Taos*. New York: Watson-Guptill. p. 76
4. ↑  Nelson, Mary Carroll (1980). *The Legendary Artists of Taos*. New York: Watson-Guptill. p. 80
5. ↑  "Across An Arroyo"

|  |  |
| --- | --- |
| בקרת זהויות עריכת הנתון בוויקינתונים | 
* GND: 124234259
* ISNI: 0000 0000 6679 8108
* LCCN: nr90010281
* RKD: 78673
* SNAC: w66t0wtg
* SUDOC: 191742929
* ULAN: 500001444
* VIAF: 3400059
* WorldCat: lccn-nr90010281

 |